พูดแล้วหอม สื่อสารยังไงให้ติดหนึบโดนใจ
ยุคสมัยนี้ถ้าสื่อสารไม่เป็น พูดไม่โดนใจ ถึงจะเก่งยังไงก็แป้กไปไม่ถึงดวงดาว การสื่อสารเป็นทั้งศาสตร์และศิลป์ ที่ต้องอาศัยพรสวรรค์บวกพรแสวง จะสื่อสารออกไปทั้งทีก็ต้องให้ติดตาติดหู ติดปากติดใจ และติดหนึบ จึงติดแน่นไม่มีวันลืม,ทำไมนิทานอีสปถึงอยู่ยงคงกระพันกว่า 2,500 ปี ทำไมคนยุคใหม่ยังเชื่อคำทำนายของนอสตราดามุส ทั้งๆที่เขียนไว้หลายร้อยปี ทำไมคนเชื่อฝังใจว่าดื่มโค้กแล้วกระดูกผุ ทั้งๆที่ไม่เคยเป็นข่าวบนหน้าหนังสือพิมพ์,สองพี่น้องนักวิชาการชื่อดังจากสแตนฟอร์ดและมหาวิทยาลัยดุ๊ก ซึ่งเชี่ยวชาญเป็นพิเศษเรื่องการสื่อสาร ชิพ ฮีธ และ แดน ฮีธ ไขปริศนาใน Made to Stick ว่าทำไมเรื่องบางเรื่องถึงฝังแน่นติดหนึบในหัวผู้คนเป็นเวลานาน พอลงมือศึกษาจริงจังพบว่า มีองค์ประกอบ 6 อย่าง ที่สามารถนำ มาใช้เพิ่มพลังการสื่อสารให้ติดหนึบในหัวผู้คนยุคใหม่,ไม่ว่าจะเป็นผู้บริหารที่ต้องการให้พนักงานทำตามพ่อแม่ที่อยากให้ลูกเชื่อฟังลูกน้องที่อยากเสนอความคิดหัวหน้านักขายที่ต้องการจูงใจลูกค้า หรือนักพูดที่อยากสะกดใจคนฟัง เทคนิคการสื่อสารให้เป็นที่จดจำของอีกฝ่าย สามารถเรียนรู้และฝึกฝนได้,โดยแก่นสำคัญ 6 อย่างของการสื่อสารให้ทรงพลังคือ เรียบง่าย ลึกซึ้ง จริงใจ หัวใจสำคัญของการสื่อสารให้โดนใจไม่ใช่การชักแม่น้ำทั้งห้ามาอธิบาย ไม่ใช่พูดให้สั้นเข้าไว้ ไม่ใช่แค่หยิบวรรคทองที่ติดปากคนมาก๊อบปี้ แต่ถ้าอยากให้คนจำคำพูดเราแม่นๆ ต้องสร้างแนวคิดใหม่ เรียบง่ายลึกซึ้ง ฟังแล้วกินใจขนาดนำไปปฏิบัติตาม,ทำยังไงให้คนหันมาสนใจแนวคิดของเรา เราจำเป็นต้องกระตุกใจคนฟัง ด้วยการนำเสนอสิ่งที่ขัดแย้งกับสัญชาตญาณการสื่อสารให้ติดหนึบต้อง เหนือความคาดหมาย และ เร้าอารมณ์ ใช้ความประหลาดใจเป็นแม่เหล็กดูดคนฟังแล้วอัดซ้ำกระตุ้นให้เกิดความกระหายใคร่รู้ เหมือนกรณีตีแผ่ความน่ากลัวของ ข้าวโพดคั่วตามโรงหนัง เมื่อปี 1992 ที่ศูนย์วิทยาศาสตร์เพื่อประโยชน์สาธารณะของอเมริกา ปลุกกระแสได้สำเร็จด้วยการชี้ว่า ข้าวโพดคั่วอบเนยถุงเดียวมีไขมันที่ทำให้เส้นเลือดอุดตันมากกว่าเบคอนกับไข่, บิ๊กแมคกับเฟรนช์ฟรายส์ หรือสเต๊กเนื้อจานโต เรื่องนี้กลายเป็นข่าวครึกโครมพักใหญ่ ส่งผลให้ยอดขายข้าวโพดคั่วโรงหนังทั่วอเมริกาลดฮวบอย่างน่าตกใจ,อีกหนึ่งแก่นของการสื่อสารอย่างทรงพลานุภาพคือ จับต้องได้ เพราะสมองของมนุษย์ถูกสร้างมาให้จดจำข้อมูลที่จับต้องได้ง่าย การสื่อสารอะไรที่คลุมเครือดูเป็นนามธรรม ต้องตีความหลายซับหลายซ้อน ไม่ใช่การสื่อสารที่ติดหนึบโดนใจ,ความน่าเชื่อถือ แนวคิดที่ติดหนึบจะต้องมีความน่าเชื่อถือในตัวมันเอง เวลาที่เราพยายามหาเหตุผลสนับสนุนอะไรสักอย่าง เรามักกระโจนเข้าหาตัวเลขที่น่าเชื่อถือเป็นอันดับแรก แต่บางครั้งการใช้วิธีตั้งคำถามง่ายๆถึงสิ่งที่เกิดขึ้นจริงก็ได้ผลลัพธ์ดีกว่ามาก เช่น ตอน โรนัลด์ เรแกน โต้วาทีกับ จิมมี คาร์เตอร์ เพื่อชิงตำแหน่งประธานาธิบดี เรแกนไม่ได้หยิบตัวเลขสถิติเพื่อชี้ให้เห็นว่าเศรษฐกิจอเมริกาซบเซาเพียงใด แต่เขาตั้งคำถามง่ายๆว่า ก่อนจะลงคะแนนเสียง ลองถามตัวเองสิว่าตอนนี้ชีวิตความเป็นอยู่ของคุณดีกว่าเมื่อ 4 ปีที่แล้วไหมนี่มันโยนระเบิดใส่คู่ต่อสู้ชัดๆ,คนยังคล้อยตามได้ง่ายกับ เรื่องเล่า ที่เกิดขึ้นจากประสบการณ์จริง เช่น เจ้าหน้าที่ดับเพลิงจะมีเรื่องราวอัดแน่นเกี่ยวกับสถานการณ์คับขันในการผจญเพลิง เมื่อนำเรื่องราวเหล่านี้ออกมาแชร์ ทำให้คนฟังรู้สึกอินไปด้วย เหมือนได้เป็นส่วนหนึ่งของประสบการณ์หายาก ยิ่งเป็นยุคโซเชียลแบบนี้ ถึงจะเป็นคนตัวเล็กๆ ไม่สำคัญอะไรเลย แต่ก็แจ้งเกิดได้อย่างยิ่งใหญ่ด้วยประสบการณ์จ๊าบๆไม่ซ้ำใคร.,มิสแซฟไฟร์
ยุคสมัยนี้ถ้าสื่อสารไม่เป็น พูดไม่โดนใจ ถึงจะเก่งยังไงก็แป้กไปไม่ถึงดวงดาว การสื่อสารเป็นทั้งศาสตร์และศิลป์ ที่ต้องอาศัยพรสวรรค์บวกพรแสวง  
การสื่อสาร,Made to Stick,การพูด,คนดังอะราวนด์เดอะเวิลด์,มิสแซฟไฟร์